b'\n_START_ARTICLE_\nPetrovo Brdo\n_START_SECTION_\nZgodovina\n_START_PARAGRAPH_\nV starih listinah se naselje prvi\xc4\x8d omenja 1523 pod nem\xc5\xa1kim imenom Peterlinseckh. Do 19. stoletja so bile tu le \xc5\xa1tiri gorske kmetije. Vas je nastala v okviru srednjeve\xc5\xa1ke kolonizacije kmetov tirolske Pustri\xc5\xa1ke doline. Sodila je v rihtarijo trinajstih vasi z imenom Rut (glej tudi zgodovino naselja Rut). Na celotnem obmo\xc4\x8dju se je tirolsko nare\xc4\x8dje ohranilo do 18. stoletja. O njem pri\xc4\x8dajo nekatera ledinska in zemljepisna imena. Med obema svetovnima vojnama se naselje, ki je le\xc5\xbealo ob meji z Italijo ni razvijalo. V bli\xc5\xbeini prevala so Italijani postavili veliko zgradbo za obmejno postojanko, ki je po koncu 2. svetovne vojne slu\xc5\xbeila zdravili\xc5\xa1\xc4\x8du za plju\xc4\x8dne bolezni iz Golnika._NEWLINE_Petrovo Brdo je izhodi\xc5\xa1\xc4\x8de planinskih poti proti goram Porezen (1622 mnm) na jugu in Slatnik (1598 mnm) na severu.'